कक्राझार सहरनि साखाथिजों बोहैलांनाय गौरां दैसायाव दुगैनो थांनायाव सा 3 गथ’साफोरा गब’नानै जायगायावनो सानै जिउ गोमायो आरो गुबुन सासेखौ कक्राझार जिल्ला पुलिस बिफान आरो NDRFनि हान्जाया गोख्रों नायगिरनायाव मखुब जानानै दं होन्नानै मिथिनो मोन्नाय जादों। कक्राझार पुलिस थानानि बिबानगिरि बि. बसुमतारीआ मिथिहोनाय बादिब्ला गौरां दैसायाव बे बादिनो दैयाव गब’ना जिउ गोमानाय जाथाया खनले- खनले जाबाय थायो होन्नानै बुङो। ओनसोलनि थागिबिफोरा सांग्रांथि नङा होन्नानै बसुमतारीआ बुंबावयो आरो उन्दैफोरखौ नोजोर लाखिनाया नखरनि नायसंगिरिफोरनि मावनो गोनां बिबान होन्नानै बुङो। आरो दैयाव दुगैनो थांनायाव जिउ गोमानाय गथ’साफोरा फारियै सान्तिनगरनि थागिबि सिबा बर्मन (14), मनज बर्मन (12)आरो सुजन बर्मन (15) होन्नानै पुलिसनि सुलुङाव फोरमायदों।